《将之南岳登岸渡武溪过芙蓉寄觉山》
明代·湛若水

驱车渡武溪，路过芙蓉西。忆我去年游，旧路意皆迷。

去年今年人，王孙芳草萋。有风东南来，飘飘吹我衣。

万里谁云远，寸心以为期。起脚即已到，岳岭同天齐。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。